KXDR yana qit’alararo ballistik raketani sinovdan o‘tkazsa, Seul choralar ko‘radi

Koreya Respublikasi Pxenyan tomonidan yana qit’alararo ballistik raketa uchirilgan taqdirda, qattiq choralar ko‘radi. Bu haqda mamlakat milliy mudofaa vaziri vakili ma’lum qildi, deb yozadi “TASS”.

“Janubiy Koreya harbiylari qit’alararo ballistik raketa uchirilishiga shafqatsiz javob qiladi”, — deya ta’kidladi u, bu holda aynan qanday choralar ko‘rilishiga aniqlik kiritmagan holda.
Bir kun avval KXDR tashqi ishlar vazirligi vakili Pxenyan “AQSh tomonidan yadro xavflari fonida o‘z-o‘zini mudofaa qilish maqsadida” qit’alararo ballistik raketa ishlab chiqayotganini ma’lum qilgan edi. “Sinovlar o‘tkaziladigan vaqt va joyni mamlakat rahbariyati belgilaydi”, — dedi diplomat.